****

**ΕΛΛΗΝΙΚΗ ΔΗΜΟΚΡΑΤΙΑ**

**Π.Ε. ΜΑΓΝΗΣΙΑΣ** Αλμυρός, 4 Ιουλίου 2025

**ΔΗΜΟΣ ΑΛΜΥΡΟΥ** Αριθ. Πρωτ.:13867

**ΠΕΡΙΛΗΨΗ ΔΙΑΚΗΡΥΞΗ ΔΗΜΟΠΡΑΣΙΑΣ**

**Για την μίσθωση αγροτεμαχίου/-ων για την εναπόθεση πράσινων αποβλήτων**

**Ο Δήμαρχος Αλμυρού του Νομού Μαγνησίας**

**Έχοντας υπόψη:**

(α) Τις διατάξεις του ΠΔ 270/81.

(β) Τις διατάξεις των αρ. 574 – 618 Α.Κ.

(γ) Το άρθρο 194 του Ν. 3463/2006.

(δ) Την με αρ. 70/2025 απόφαση του Δημοτικού Συμβουλίου Αλμυρού .

(ε) Την με αρ. 37/2025 απόφαση Δημοτικού Συμβουλίου με την οποία συγκροτήθηκε η επιτροπή διενέργειας δημοπρασιών.

(στ) Την με αρ. 214/2025 απόφαση Δημοτικής Επιτροπής Αλμυρού με την οποία συγκροτήθηκε η επιτροπή εκτίμησης ακινήτων.

(ζ) Την με αρ. 215/2025 απόφαση Δημοτικής Επιτροπής Αλμυρού

Προκηρύσσει δημοπρασία για την μίσθωση ακινήτου από το ∆ήμο Αλμυρού, με σκοπό την προσωρινή εναπόθεση πράσινων αποβλήτων (κλαδέματα, απόβλητα κήπων κ.λπ.).

Οι επιθυμούντες να λάβουν μέρος στην δημοπρασία πρέπει να εκδηλώσουν ενδιαφέρον εντός (20) είκοσι ημερών από της δημοσιεύσεως της διακήρυξης, ήτοι έως και την **25η Ιουλίου 2025, ημέρα Παρασκευή**.

Οι προσφορές ενδιαφέροντος αποστέλλονται στην αρμόδια δημοτική υπηρεσία, στη διεύθυνση που αναφέρεται παρακάτω και στη συνέχεια παραδίδονται στην Επιτροπή Εκτίμησης Καταλληλότητας Ακινήτων, η οποία μετά από επιτόπιο έρευνα, κρίνει περί της καταλληλότητας όλων των προσφερομένων ακινήτων και περί του αν ταύτα πληρούν τους όρους της οικείας διακηρύξεως και συντάσσει σχετική έκθεση, εντός δέκα (10) ημερών από της λήψης των προσφορών. Οι λόγοι αποκλεισμού κάποιου ακινήτου αιτιολογούνται επαρκώς στην έκθεση.

Το προσφερόμενο ακίνητο ή ακίνητα θα πρέπει να πληροί σωρευτικά τις παρακάτω προϋποθέσεις:

1. Να χωροθετείται κεντροβαρώς πλησίον του Αλμυρού. Να έχει πρόσωπο σε κεντρικό επαρχιακό οδικό άξονα.
2. Να έχει συνολική έκταση τουλάχιστον 10.000,00 μ2.
3. Να έχει πρόσβαση από κεντρική επαρχιακή οδό που μπορούν να κινούνται άνετα τα φορτηγά οχήματα του ∆ήμου Αλμυρού. Το εμβαδόν και τα μήκη των πλευρών της έκτασης του μίσθιου να πληρούν τις απαιτούμενες προδιαγραφές για την απαραίτητη έγκριση εισόδου – εξόδου οχημάτων ή τυχόν κυκλοφοριακής σύνδεσης.
4. Το ακίνητο να μην έχει κλίσεις ή υψομετρικές διαφορές.
5. Να βρίσκεται εκτός ορίων οικισμών ώστε να μην προκαλείται όχληση σε κατοίκους.
6. Η περιοχή να είναι συμβατή με την χρήση που προορίζεται στο ακίνητο.
7. Το ακίνητο δεν θα πρέπει : να εντάσσεται σε δασική περιοχή, να είναι πλησίον ρέματος, να εντάσσεται σε περιοχή του δικτύου Natura.

Σε περίπτωση που η έκταση δεν είναι αρκετή μπορεί να μισθωθούν παραπάνω από ένα αγροτεμάχια υπό τον όρο ωστόσο της άμεσης γειτνίασης ώστε να αποτελούν μια ενιαία λειτουργική ενότητα και να ανήκουν στον ίδιο εκμισθωτή.

Πληροφορίες και αντίγραφα της διακήρυξης της δημοπρασίας παρέχονται τις εργάσιμες ημέρες και ώρες 7:00 π.μ. έως 15:00 μ.μ., από το Τμήμα Περιουσίας της Δ/νσης Διοικητικών & Οικονομικών Υπηρεσιών, Βασιλέως Κωνσταντίνου 117 στον Αλμυρό, τηλέφωνο: 2422350269, διεύθυνση ηλεκτρονικού ταχυδρομείου: [s.kotta@almiros.](mailto:s.kotta@almiros.)gr και από την ιστοσελίδα του Δήμου Αλμυρού: [www.almyros-city.gr](http://www.almyros-city.gr) **.**

Ο Δήμαρχος Αλμυρού

Δημήτριος Κυριάκου Εσερίδης